Nafarroako Parlamentuko Osasun Batzordeak, 2013ko maiatzaren 14an egindako bileran, ondoko erabakia onetsi zuen: “Erabakia. Horren bidez, Nafarroako Gobernua premiatzen da zenbait neurri har ditzan Osasunbidea-Nafarroako Osasun Zerbitzuko burutzei dagokienez”. Horren jatorria da Socialistas de Navarra parlamentu-taldeak aurkeztutako mozio bat, 2013ko maiatzaren 8ko 48. Nafarroako Parlamentuko Aldizkari Ofizialean argitaratua.

Legebiltzarreko Erregelamenduko 114. artikuluan ezarritakoa betez, aipatu erabakia Nafarroako Parlamentuko Aldizkari Ofizialean argitara dadin agindu dut. Honakoa du testua:

“1. Nafarroako Parlamentuak Nafarroako Gobernua premiatzen du Nafarroako ospitale publikoetako zerbitzu, atal eta unitateetako burutza asistentzialetarako behin-behineko izendapenen iraupena mugatu dezan gehienez ere urtebetera. Urte horretan egin beharko da lanpostu hutsaren oposizio-lehiaketarako deialdia, erregelamenduz ezarritako prozeduren bidez.

2. Nafarroako Parlamentuak Nafarroako Gobernua premiatzen du zorrotz berrazter ditzan Osasunbidea-Nafarroako Osasun Zerbitzuko burutzak, kudeaketa efiziente baterako hertsiki beharrezkoak ez direnak kentze aldera”.

Iruñean, 2013ko maiatzaren 15ean

Lehendakaria: Alberto Catalán Higueras

